b'\n_START_ARTICLE_\nVAXELN\n_START_PARAGRAPH_\nVAXELN on sek\xc3\xa4 VAX-tietokonearkkitehtuurille tehty reaaliaikainen k\xc3\xa4ytt\xc3\xb6j\xc3\xa4rjestelm\xc3\xa4 ett\xc3\xa4 kokoelma ty\xc3\xb6kaluja, joita k\xc3\xa4ytet\xc3\xa4\xc3\xa4n teht\xc3\xa4ess\xc3\xa4 ohjelmia kyseiselle j\xc3\xa4rjestelm\xc3\xa4lle. Se kehitettiin alun perin Digital Equipment Corporationilla 1980-luvulla, ja suunnittelusta vastasi pitk\xc3\xa4lti David Cutler. J\xc3\xa4rjestelm\xc3\xa4n nimen piti aluksi olla ELAN, mutta nimi muutettiin, koska t\xc3\xa4llainen tavaramerkki oli jo k\xc3\xa4yt\xc3\xb6ss\xc3\xa4._NEWLINE_VAXELN-ohjelmat on usein kehitetty VMS-ymp\xc3\xa4rist\xc3\xb6ss\xc3\xa4, jossa itse k\xc3\xa4ytt\xc3\xb6j\xc3\xa4rjestelm\xc3\xa4kin tyypillisesti k\xc3\xa4\xc3\xa4nnet\xc3\xa4\xc3\xa4n. N\xc3\xa4in saatu bin\xc3\xa4\xc3\xa4rikoodi on sitten esimerkiksi saatettu ajoon kiintolevytt\xc3\xb6m\xc3\xa4ss\xc3\xa4 VAXissa DECnet-perheeseen kuuluvaa MOP-verkkoprotokollaa k\xc3\xa4ytt\xc3\xa4en.'